2007 Honda VFR 750 for sale in Pretoria North Pretoria North Gauteng
Bikes for Sale » Honda » VFR » Pretoria North » Calculator Estimated R10 over months
Honda VFR 750 R10
Honda vfr 750 te koop. Daar is n paar goedjies fout soos n batery, solenoid, 30amp fuse, agter wiel het n slow punsher en die speedometer werk nie. Drade nuut oor gedoen. Was laaste in 2007 op die pad. Soek R10 000 voet stoots. Plain Deal
084 435 3946
I'm interested in this Honda VFR 750 Onderwys – Waarheen gaan ek met my kind? (deel 4) | Die Vryburger
Onderwys – Waarheen gaan ek met my kind? (deel 4)
April 29, 2014 - Menings - 3 comments
Staatskool onderwys – Die gevaar vir ’n onmondige kind/
Om te verstaan waarom daar gevare in ’n bepaalde stelsel van onderwys kan wees, moet ons eers verstaan wat onderwys werklik behels.
Onderwys handel primêr oor die oordrag van ’n wêreldbeskouing. Dit handel nie in die eerste instansie met die oordrag van kennis nie. Juis daarom bestaan daar nie iets soos neutrale onderwys nie. Daar is altyd ’n vertrekpunt vanwaaruit die onderwys aan die kind gebring word. Onderwys vorm. Onderwys vestig waardes. Onderwys is identiteitvormend. Onderwys bou of breek ’n volk.
Die Bybel sê dit duidelik in Spr. 22:6: Oefen die seun volgens die eis van sy weg; dan sal hy, ook as hy oud word, daar nie van afwyk nie.
Dit is uiters belangrik om te verstaan dat terwyl my kind op skool is, kan hy nog nie self onderskei tussen die waarheid en die leuen nie. Dit is nie moontlik dat sy vanaf haar eerste skooldag so toegerus is met die geloofswapens dat sy nie die leuens van die wêreld sal glo nie. As ons dít verstaan, sal ons verstaan waarom Marx die onderwys in die hande van die staat wil hê. Dan kan jy die kinders breinspoel; dan is die volk syne.
Juis daarom is dit my verantwoordelikheid om my onmondige kind teen ’n nie-Christelike onderwysbestel te beskerm.
Die vraag is nou:
Kan ek my kind aan die staat toevertrou?
Geen ouer kan hierdie vraag antwoord sonder die regte inligting tot sy beskikking nie. Daarom wil ek u ’n klein kykie gee van wat vandag in die staatskole geleer word. U verantwoordelikheid voor die Here is om hierdie inligting te weeg en aan die Bybel te toets. Toets dit veral aan die belofte wat u voor die Here gemaak het en vra uself: Is dit tot eer van die Here? Mag ek my kind hieraan blootstel?
Hou ingedagte wat die Bybel leer: Maak julle nie gewend aan die weg van die heidene nie (Jer. 10:2a).
Die Onder-Minister van Onderwys (mnr. Smangaliso Mkhatshwa) het in Julie 1997 by ’n kongres by UNISA dit duidelik gestel dat religieuse en spirituele ontwikkeling ’n wesenlike deel van die Nuwe Kurrikulum vorm. Dit is in al die vakke/leerareas ingewerk en dit moet op so ’n manier in klaskameraktiwiteite geïntegreer word dat alle religieë as ewe deugdig aan kinders voorgehou word. Skole mag nie langer uitkomste beperk tot die Christengeloof nie. Gelykheid van alle religieë, wêreldbeskouinge en kulture word dus nagestreef.
In die vak Lewensoriëntering vergestalt dit só:
In die Graad 4 Lewensoriënteringhandboek, deur Coe, Haden en Raubenheimer, moet kinders kennis dra van die Afrika-geloof waar voorvaders, die geeste van dooies, opgeroep word om saam fees te vier. Die voorvaders se hulp word gevra (bladsy 55).
Dis uit ’n Christelike hoek gesien suiwer afgodediens. Die Here verbied die oproep van afgestorwenes uitdruklik in Deut. 18:11 en noem sodanige praktyke gruwels. Hoe kan ’n Christenouer sy kind dan blootstel aan sodanige gebeure in die klas?
In ’n boek Commemoration Days – a Guide to public holidays & religious days celebrated in South Africa, uitgegee in 2002 en in Lewensoriëntering gebruik, word daar ondermeer só met die Christelike godsdiens gehandel:
Op bladsy 168 moet die kinders die vraag beantwoord: Is dit reg om te probeer om mense tot jou godsdiens te bekeer?
Bladsy 180: Voer debat oor die moontlikheid van die opstanding van Jesus.
Bladsy 182: Hou ’n hofsaak waarin die dissipels aangekla word van leuens wat hulle oor Jesus vertel as sou Hy die Messias wees.
Seker die grootste doelstelling van die vak Lewensoriëntering is om die kinders te begelei om te aanvaar dat alle godsdienste gelyk is. Daar word moeite gedoen om aan te dui dat godsdienste baie in gemeen het en dat dit eintlik onnodig is om te dink dat jou godsdiens die enigste een is wat reg is. Jaar na jaar word die onderwerpe in Lewensoriëntering so uitgebou dat die kinderhart stelselmatig omvorm word tot op die punt waar Bybelse en heidense waarhede so met mekaar vermeng geraak het dat jou kind alle standvastigheid verloor.
Onthou nou, kinders kan nie onderskei nie en leer dit as die waarheid.
Navorsing in die VSA toon aan dat, as gevolg van die staatsonderwys, tot 80% van alle christenkinders wat in staatskole was, na hulle eerste jaar op universiteit kerklos raak. Hierdie is ’n geweldige belangrike stukkie inligting aangesien jou kind deel van die statistiek kan word as jy nie jou verantwoordelikheid nakom nie.
3 thoughts on “Onderwys – Waarheen gaan ek met my kind? (deel 4)”
Nico April 29, 2014 at 11:28 pm
Baie van die kinders wat die kerk verlaat doen dit agv die ‘wetenskap’ van die evolusie leer. Michael Ruse ‘n ateistiese weteskapfilosoof beweer, en hy is reg, dat evolusie ‘n godsdiens is. Ongelukkig is word evolusie idees, wat die gesag van die Bybel ondermyn, wyd onder konserwatiewes geglo en bevorder.
Lidia April 30, 2014 at 9:48 am
By ons Christelike Volkseie skool leer ons van Evolusie, maar ons leer dat dit leuens en bedrog is. Ons leer dat die skeppingsmodel waar is en daar ‘n letterlike ses dag skepping was soos dit in Genesis beskryf is. Ons leer ook hoe om die leuens van Evolusie uit te ken en dit te kan teenstaan.
Lidia April 30, 2014 at 11:20 am
Alhoewel meeste van die kinders in ons Christelike skool min of meer dieselfde glo, is daar wel kinders wat nie altyd weens verskillende redes so sterk oortuig is van die skeppingsmodel nie. Dit gee geleentheid vir gesonde debat onder toesig van Christen onderwysers. Hierdeur ontwikkel ons, ons redenasievermoëns en leer ons hoe om met feite die leuens van die Evolusieteorie suksesvol te kan weerlê. Verder het dit die voordeel dat ander kinders wat nie so sterk oortuig van die saak is nie wel later tot sterk oortuiging kom. Hierdeur word almal se geloof opgebou en versterk. In ‘n Christelike skool is daar baie geleentheid om op die manier te kan kan getuig en so ander tot geloof te bring of so hul geloof te versterk. Dit is tog ons roeping in hierdie wêreld.